[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.6.2007

KOM(2007) 327 endelig

Forslag til

RÅDETS FORORDNING

om ændring af forordning (EF) nr. 817/2006 af 29. maj 2006 om forlængelse af de restriktive foranstaltninger over for Burma/Myanmar og om ophævelse af forordning (EF) nr. 798/2004

(forelagt af Kommissionen)

BEGRUNDELSE

1. Forordning (EF) nr. 817/2006 af 29. maj 2006 drejer sig om gennemførelsen af de restriktive foranstaltninger over for Burma/Myanmar.

2. Det er som et resultat af nylige forhandlinger mellem medlemsstaterne blevet besluttet at udforme et bilag til de relevante tekster med en liste over nationale websteder for de ansvarlige myndigheder i stedet for den hidtidige praksis med at opstille en liste over de nationale ansvarlige myndigheder. Denne fremgangsmåde er allerede blevet fulgt af Rådet ved forordning (EF) nr. 329/2007 og forordning (EF) nr. 423/2007.

3. Ifølge Kommissionen er det med henblik herpå hensigtsmæssigt at foreslå en ændring af Rådets forordning (EF) nr. 817/2006.

Forslag til

RÅDETS FORORDNING

om ændring af forordning (EF) nr. 817/2006 af 29. maj 2006 om forlængelse af de restriktive foranstaltninger over for Burma/Myanmar og om ophævelse af forordning (EF) nr. 798/2004

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til Rådets fælles holdning 2006/318/FUSP af 27. april 2006 om forlængelse af de restriktive foranstaltninger over for Burma/Myanmar[1],

under henvisning til forslag fra Kommissionen, og

ud fra følgende betragtninger:

4. Det er hensigtsmæssigt at ændre Rådets forordning (EF) nr. 817/2006, så der indføres ordninger i lighed med ordningerne i Rådets forordning (EF) nr. 329/2007[2] og Rådets forordning (EF) nr. 423/2007[3] vedrørende udveksling af oplysninger mellem medlemsstaterne og et bilag indeholdende en liste over nationale websteder med oplysning om de ansvarlige myndigheder i stedet for en liste over de ansvarlige myndigheder -

UDSTEDT FØLGENDE FORORDNING:

Artikel 1

I forordning (EF) nr. 817/2006 foretages følgende ændringer

(a) I artikel 4, stk. 1, affattes det indledende afsnit således:

"1. Uanset artikel 2 og 3 kan de ansvarlige myndigheder, jf. webstederne i bilag II, på vilkår, som de finder passende, tillade:"

(b) I artikel 7, stk. 1, affattes det indledende afsnit således:

"1. Den ansvarlige myndighed, jf. webstederne i bilag II, kan på sådanne vilkår, som den finder hensigtsmæssige tillade, at visse indefrosne pengemidler eller økonomiske ressourcer frigives, eller at visse pengemidler eller økonomiske ressourcer stilles til rådighed efter at have konstateret, at pengemidlerne eller de økonomiske ressourcer er:"

(c) Artikel 8, stk. 1 og 2, affattes således:

"1. Med forbehold af de gældende regler for indberetning, fortrolighed og tavshedspligt skal fysiske og juridiske personer, enheder og organer:

(a) øjeblikkeligt videregive oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 6, til de ansvarlige myndigheder i den medlemsstat, jf. webstederne i bilag II, hvor de pågældende er bosat eller etableret, og direkte eller via disse myndigheder fremsende oplysningerne til Kommissionen

(b) samarbejde med de ansvarlige myndigheder, der er angivet på webstederne i bilag II, om efterprøvning af disse oplysninger.

2. Alle yderligere oplysninger, som Kommissionen modtager direkte, stilles til rådighed for den berørte medlemsstat."

(d) Artikel 9, stk. 5, affattes således:

"5. Forbuddet i stk. 1, litra b), er ikke til hinder for en udvidelse af en deltagelse i statsejede burmesiske virksomheder, der er opført på listen i bilag IV, hvis en sådan udvidelse er obligatorisk i henhold til en aftale, der er indgået med den berørte statsejede burmesiske virksomhed inden den 25. oktober 2004. Den relevante ansvarlige myndighed, som er angivet på et af webstederne i bilag II, og Kommissionen underrettes forud for enhver sådan transaktion. Kommissionen underretter de øvrige medlemsstater."

(e) Som artikel 13a indsættes:

"Artikel 13a

1. Medlemsstaterne udpeger de i denne forordning omtalte ansvarlige myndigheder og angiver dem på eller via de websteder, der er opført i bilag II.

2. Medlemsstaterne giver Kommissionen meddelelse om, hvem der er deres ansvarlige myndigheder, straks efter denne forordnings ikrafttræden og underretter den om eventuelle efterfølgende ændringer."

(f) Bilag II erstattes af bilaget til denne forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

"Bilag II

Websteder med oplysning om de ansvarlige myndigheder, jf. artikel 4, 7, 8, 9, 12 og 13a, og adresser til brug ved meddelelse til Europa-Kommissionen

(udfyldes af medlemsstaterne)

BELGIEN

BULGARIEN

TJEKKIET

DANMARK

TYSKLAND

ESTLAND

GRÆKENLAND

SPANIEN

FRANKRIG

IRLAND

ITALIEN

CYPERN

LETLAND

LITAUEN

LUXEMBOURG

UNGARN

MALTA

NEDERLANDENE

ØSTRIG

POLEN

PORTUGAL

RUMÆNIEN

SLOVENIEN

SLOVAKIET

FINLAND

SVERIGE

DET FORENEDE KONGERIGE

Meddelelser til Europa-Kommissionen sendes til følgende adresse:

Kommissionen for De Europæiske Fællesskaber

Generaldirektoratet for Eksterne Forbindelser

Direktorat A - Kriseplatform og politikkoordinering inden for FUSP

Kontor A.2 - Krisestyring og konfliktforebyggelse

CHAR 12/108

B-1049 Bruxelles

Tlf. (32-2) 299 1176/295 5585

Fax (32-2) 299 0873"

[1] EUT L 116 af 29.4.2006, s. 77. Ændret ved Rådets fælles holdning 2007/248/FUSP (EUT L 107 af 25.4.2007, s. 8).

[2] Rådets forordning (EF) nr. 329/2007 af 27. marts 2007 om indførelse af restriktive foranstaltninger over for Den Demokratiske Folkerepublik Korea (EUT L 88 af 29.3.2007, s. 1).

[3] Rådets forordning (EF) nr. 423/2007 af 19. april 2007 om restriktive foranstaltninger over for Iran (EUT L 103 af 20.4.2007, s. 1).